Folketing
2004-11-26

Jeg vil gerne bekræfte, at vi ikke stemte for 1 års barselorlov. Jeg vil også gerne bekræfte, at de her forslag lægger op til, at vi siger, at man skal kunne vælge mellem 1 års barselorlov eller 9 måneders barselorlov med omsorgsdage eller 6 måneders barselorlov med omsorgsdage, fordi vi faktisk mener, at vi skal kunne være hos vores børn, når vores børn har behov for det. Jeg vil også godt bekræfte, at vi aldrig har villet tvinge nogen til noget som helst, hverken mor eller far. Vi har sagt, at mor skal have ret til en del af barselorloven, og far skal have ret til en del. Men det, vi også siger, og det, som jeg har hørt den politiske ordfører fra De Konservative sige, det, vi har hørt familieministeren sige, det, vi nu også har hørt socialordføreren for De Konservative sige, er, at vi skal kunne være hos vores børn, når vores børn har behov for det, og at vi mener noget med det, når vi taler om, at vi skal kunne være der.